Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 33

h) A KÉK tantervet támogató fenntartónak tudnia kell, hogy a KÉK kivitelezése nem jár többletköltséggel. Ugyanakkor a fenntartónak tisztában kell lennie azzal, hogy a KÉK kivitelezése pedagógiai igényességet feltételez, a szülőknek pedig garanciát nyújt arra, hogy az iskolába járó gyermekeiket felkészült pedagógusok a tudástársadalom igényei alapján nevelik és tanítják. A KÉK kerettanterv szerzői jól ismerik az iskola és fenntartók közötti kooperációk és konfliktusok természetét nemcsak egy-két régióban, hanem az egész országban is innovációs tapasztalataik révén. Ezért merik a KÉK kerettantervet adaptálásra vagy felhasználásra ajánlani. De tudatában vannak az adaptálás buktatóinak is az esetben, ha a fenntartó ellenségesen vagy előítéletesen fogadja az adaptáló iskola törekvéseit. Javaslatunk, hogy a fenntartó előítéletmentes és egyben felkészült szakértőkkel vizsgáltassa meg, hogy mi az adott és egyben adaptáló iskolának helyzete és teljesítménye az emberi erőforrás valamint a tudástársadalom, illetve az adott település hosszú távú igényei szempontjából, és csak ezek tisztázása után hozza meg döntését az adaptáló iskola szándékáról.

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes